Atakapa

Atakapa er en nordamerikansk indianerstamme. Navnet er også blitt stavet Attakapa, Attakapas eller Attacapa. 

De levde i det sørøstre kulturområde i De forente stater, i en del av det område som idag utgjør USAs sørstater (Southeastern Woodlands) og levde historisk sett langs Mexicogolfen.
Atakapa kalte seg selv ishak, som betyr «folket». Innen stammen, som bestod av to grupper etter hvor de bodde, identifiserte ishak seg enten som «soloppgangens folk» eller som «solnedgangens folk»http://www.atakapa-ishak.org/history/. Atakapa var det navnet som ble gitt dem av choctawene. Ordet betyr menneskeetere, ettersom ishak ble sagt å ha bedrevet rituell kannibalisme.  

Deres språk kalles også atakapa.

Stammen ble kraftig desimert av infeksjonssykdommer som europeerne førte med seg fra Europa. En del overlevde imidlertid, og det lever idag etterkommere av ishak i Louisiana og Texas.

Referanser

 Litteratur 
 Raymond D. Fogelson (utg.): Handbook of North American Indians, Vol.14 Southeast, Smithsonian Institution, Washington D.C., 2004 ISBN 0-16-072300-0

Kategori:Urfolk i Texas
Kategori:Urfolk i Louisiana
Kategori:Indianerstammer
Kategori:Nordamerikanske indianerstammer